pythainlp/thaigov-v2-corpus-22032023 huggingface dataset:
วันจันทร์ที่ 2 สิงหาคม 2564
นายกฯ รับมอบวัคซีนจากรัฐบาลสหราชอาณาจักร เพื่อช่วยสนับสนุนการฉีดวัคซีนให้กับประชาชนไทยอย่างครอบคลุม
นายกฯ รับมอบวัคซีนจากรัฐบาลสหราชอาณาจักร เพื่อช่วยสนับสนุนการฉีดวัคซีนให้กับประชาชนไทยอย่างครอบคลุม
วันนี้ (2 สิงหาคม 2564) เวลา 09.30 น. ณ ห้องสีม่วง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีรับมอบวัคซีนป้องกันเชื้อไวรัสโคโรนา 2019 (โควิด-19) จากรัฐบาลสหราชอาณาจักร โดยมี นายเอวาน โจนส์ (H.E. Mr. Evan Jones) อุปทูตรักษาราชการแทนเอกอัครราชทูตสหราชอาณาจักรประจำประเทศไทย เป็นผู้แทนรัฐบาลสหราชอาณาจักรเข้าร่วมพิธีฯ ภายหลังเสร็จสิ้นพิธีรับมอบวัคซีนป้องกันโควิด-19 นายอนุชา บูรพชัยศรี โฆษกประจำสำนักนายกรัฐมนตรี สรุปสาระสำคัญดังนี้
นายกรัฐมนตรีได้กล่าวถวายพระพรแด่สมเด็จพระราชินีนาถเอลิซาเบธที่ 2 ในนามของรัฐบาลไทยและประชาชนชาวไทย ขอให้ทรงพระเกษมสำราญ พระพลานามัยแข็งแรง และฝากความระลึกไปยัง นายบอริส จอห์นสัน นายกรัฐมนตรีสหราชอาณาจักร ในโอกาสนี้ นายกรัฐมนตรีกล่าวขอบคุณในมิตรไมตรีและความห่วงใยของรัฐบาลสหราชอาณาจักร ผ่านการสนับสนุนวัคซีนโควิด-19 ของบริษัทแอสตร้าเซนเนก้า จำนวน 415,040 โดส สะท้อนให้เห็นถึงความสัมพันธ์ไทย-สหราชอาณาจักร ที่แน่นแฟ้นยาวนานมากว่า 400 ปี เพื่อร่วมกันก้าวผ่านสถานการณ์การแพร่ระบาดของโรคโควิด-19 ทั้งนี้ นายกรัฐมนตรีเชื่อมั่นว่า การสนับสนุนวัคซีนโควิด-19 ของสหราชอาณาจักร จะสนับสนุนช่วยให้ประเทศไทยเดินหน้าต่อได้อย่างเข้มแข็งและมั่นคง โดยเฉพาะในด้านเศรษฐกิจ สหราชอาณาจักรเป็นต้นแบบในด้านการบริหารการกระจายวัคซีน ซึ่งสามารถจัดวัคซีนให้ประชาชนได้จำนวนมาก ทั้งนี้ เชื่อมั่นในความสัมพันธ์ของไทย-สหราชอาณาจักร ที่จะร่วมกันฝ่าฟันอุปสรรคและก้าวผ่านวิกฤตครั้งนี้ไปพร้อมกัน
ในโอกาสนี้ อุปทูตรักษาราชการแทนเอกอัครราชทูตสหราชอาณาจักรประจำประเทศไทย ได้ถวายพระพรแด่พระบาทสมเด็จพระเจ้าอยู่หัวและพระราชวงศ์ และกล่าวว่ายินดีที่ได้มีส่วนช่วยเหลือประเทศไทยในสถานการณ์เช่นนี้ และขอบคุณที่ให้การต้อนรับในวันนี้ ซึ่งในวันพรุ่งนี้วัคซีนโควิด-19 ของบริษัทแอสตร้าเซนเนก้า จำนวน 415,040 โดส จะเดินทางถึงประเทศไทย ตามนโยบายของสหราชอาณาจักรที่ประสงค์บริจาควัคซีนให้แก่มิตรประเทศที่ต้องการความช่วยเหลือ
วันพฤหัสบดีที่ 30 มิถุนายน 2565
สมาคมธนาคารไทยขานรับนโยบายภาครัฐ ธนาคารสมาชิกพร้อมผ่อนคลายมาตรการโควิด-19
จากสถานการณ์การแพร่ระบาดของเชื้อไวรัสโควิด-19 ในปัจจุบันเริ่มมีแนวโน้มคลี่คลาย สมาคมธนาคารไทย และธนาคารสมาชิก ร่วมหารือและพิจารณาแนวปฏิบัติสำหรับงานบริการภาคธนาคารให้สอดคล้องกับแนวทางของภาครัฐ
จากสถานการณ์การแพร่ระบาดของเชื้อไวรัสโควิด-19 ในปัจจุบันเริ่มมีแนวโน้มคลี่คลาย และภาครัฐได้ประกาศผ่อนคลายมาตรการการเฝ้าระวังเชื้อไวรัสโควิด-19 นั้น สมาคมธนาคารไทย และธนาคารสมาชิก ตระหนักถึงผลกระทบต่อลูกค้าประชาชนทั้งทางตรงและทางอ้อม จึงได้ร่วมหารือและพิจารณาแนวปฏิบัติสำหรับงานบริการภาคธนาคารให้สอดคล้องกับแนวทางของภาครัฐ โดยมีแนวทาง ดังนี้
1. ธนาคารพาณิชย์แต่ละแห่งจะพิจารณาผ่อนคลายการ ปรับเวลาเปิด-ปิดทำการสาขา ตามความเหมาะสม โดยลูกค้าสามารถตรวจสอบรายชื่อสาขาและเวลาทำการ ผ่านช่องทางต่างๆ ทั้งสาขา เว็บไซต์ หรือติดต่อผ่าน call center ของแต่ละธนาคาร
2. ธนาคารพาณิชย์แต่ละแห่งจะพิจารณาผ่อนคลายการ จำกัดจำนวนลูกค้าในสาขา ตามความเหมาะสม แต่ยังขอความร่วมมือลูกค้าผู้ใช้บริการให้เว้นระยะห่างและสวมหน้ากากอนามัย ขณะทำธุรกรรมที่สาขาของธนาคาร
ทั้งนี้ สมาคมธนาคารไทยและธนาคารสมาชิก ยังคำนึงถึงความปลอดภัยและสาธารณสุขของลูกค้าและผู้ใช้บริการ โดยมุ่งมั่นดำเนินธุรกิจด้วยความระมัดระวัง และมีมาตรการเฝ้าระวังสถานการณ์อย่างใกล้ชิดต่อไป พร้อมยืนหยัดเคียงข้างลูกค้าประชาชน ให้ก้าวผ่านทุกวิกฤตไปด้วยกัน
วันจันทร์ที่ 15 พฤศจิกายน 2564
โฆษกรัฐบาลเผย “นายกฯ” สั่งดูแลค่าครองชีพประชาชน ก.พาณิชย์เร่งพูดคุยผู้ประกอบการศูนย์อาหาร ช่วยลดต้นทุนค่าใช้จ่ายอาหารจานด่วน เพิ่มรายการอาหารทางเลือกใหม่ ๆ
โฆษกรัฐบาลเผย “นายกฯ” สั่งดูแลค่าครองชีพประชาชน ก.พาณิชย์เร่งพูดคุยผู้ประกอบการศูนย์อาหาร ช่วยลดต้นทุนค่าใช้จ่ายอาหารจานด่วน เพิ่มรายการอาหารทางเลือกใหม่ ๆ
นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ประจำวัน ทราบถึงความเดือดร้อนของพี่น้องประชาชน ขณะนี้ร้านอาหารตามสั่ง/อาหารจานด่วน มีการปรับราคาขึ้นหลายรายการ เนื่องจากช่วงนี้ วัตถุดิบที่ใช้ประกอบอาหารมีราคาสูงอาทิ น้ำมันปาล์ม ไข่ไก่ ผักสด สั่งการ ให้กระทรวงพาณิชย์และหน่วยงานที่เกี่ยวข้อง เข้าไปตรวจสอบดูแลในเรื่องดังกล่าว ซึ่งกรมการค้าภายในแจ้งว่า จะมีการหารือกับห้างสรรพสินค้าที่ให้บริหารศูนย์อาหาร Food court เพื่อหาแนวทางช่วยเหลือผู้ประกอบการในแง่ต้นทุนการผลิต ค่าเช่า ส่วนแบ่งการขาย รวมถึงหารือกับผู้ประกอบการตลาดสด เร่งติดตามราคาสินค้า อาหารสด เครื่องปรุงต่าง ๆ ช่วยลดภาระต้นทุนให้กับผู้ประกอบการที่ขายอาหารจานด่วนไม่ให้ขาดทุน และยังสามารถจัดจำหน่ายรายการอาหารทางเลือกอื่น ๆ ในราคาที่เหมาะสม ลดภาระค่าครองชีพของประชาชนผู้บริโภคในขณะนี้
“ทั้งนี้ รัฐบาลยังมีโครงการคนละครึ่ง และร้านอาหารธงฟ้าราคาประหยัด ที่จะสามารถช่วยลดค่าครองชีพให้กับประชาชนในการซื้อของอุปโภคบริโภคในราคาที่ถูกลง และยังได้วางแผนการลงทะเบียนบัตรสวัสดิการแห่งรัฐรอบใหม่ เพื่อช่วยเหลือประชาชนที่เดือดร้อนให้ทั่วถึง” นายธนกร กล่าว
วันจันทร์ที่ 7 กุมภาพันธ์ 2565
ออมสิน เผยปี 64 ปล่อยสินเชื่อใหม่กว่า 5.9 แสนล้านบาท ช่วยคนไทยฝ่าวิกฤต ชูผลงานนำกำไรทำภารกิจเพื่อสังคม และการปล่อยสินเชื่อผ่านแอป MyMo สำเร็จเป็นครั้งแรก
ออมสินเผยผลการดำเนินงานปี 2564 โดย ณ วันที่ 31 ธันวาคม 2564  ธนาคารมียอดสินทรัพย์รวม 3,045,000 ล้านบาท สูงที่สุดเป็นประวัติการณ์ มียอดเงินฝากรวม 2,576,934 ล้านบาท ยอดสินเชื่อรวม 2,270,281 ล้านบาท โดยเป็นการปล่อยสินเชื่อใหม่รวม 590,000 ล้านบาท
นายวิทัย รัตนากร ผู้อำนวยการธนาคารออมสิน เปิดเผยผลการดำเนินงานปี 2564 ภายใต้ยุทธศาสตร์ “ธนาคารเพื่อสังคม” ยึดหลักบริหารจัดการนำกำไรส่วนหนึ่งจากการประกอบธุรกิจปกติมาสนับสนุนภารกิจเพื่อสังคม ควบคู่ไปกับการเสริมสร้างความแข็งแกร่งของธนาคาร โดย ณ วันที่ 31 ธันวาคม 2564 ธนาคารมียอดสินทรัพย์รวม 3,045,000 ล้านบาท สูงที่สุดเป็นประวัติการณ์ มียอดเงินฝากรวม 2,576,934 ล้านบาท ยอดสินเชื่อรวม 2,270,281 ล้านบาท โดยเป็นการปล่อยสินเชื่อใหม่รวม 590,000 ล้านบาท และระดับความแข็งแกร่งพิจารณาจากอัตราส่วนเงินกองทุนต่อสินทรัพย์เสี่ยง (BIS Ratio) อยู่ที่ 16.06% นอกจากนี้ ธนาคารยังสามารถควบคุมหนี้ที่ไม่ก่อให้เกิดรายได้ (NPLs) ให้อยู่ในระดับต่ำ 2.5% ของสินเชื่อรวม และมีเงินสำรองเพื่อรองรับความเสียหายจากหนี้เสีย รวม 93,000 ล้านบาท สูงที่สุดในรอบหลายปี คิดเป็นสัดส่วนต่อ NPLs (Coverage Ratio) สะท้อนความมั่นคงมีเสถียรภาพของธนาคารที่ระดับ 165.09% ทั้งนี้ ธนาคารได้ดำเนินโครงการลดต้นทุนการดำเนินงาน (Cost Reduction Program) สามารถลดค่าใช้จ่ายได้เป็นจำนวนกว่า 12,000 ล้านบาทต่อปี และทำกำไรได้ในระดับที่เหมาะสม รวม 25,260 ล้านบาท โดยธนาคารได้จัดสรรกำไรสำหรับทำภารกิจช่วยสังคมตามนโยบายรัฐ และนำส่งเป็นรายได้แผ่นดินจำนวนกว่า 16,000 ล้านบาท ซึ่งเป็นยอดนำส่งสูงสุดอันดับ 4 จากรัฐวิสาหกิจ 58 แห่ง
ทั้งนี้ ด้วยบทบาทภารกิจธนาคารเพื่อสังคมในปีที่ผ่านมา ธนาคารได้สนองนโยบายรัฐบาลและกระทรวงการคลัง ในการช่วยเหลือผู้ได้รับผลกระทบจากสถานการณ์โควิด-19 และผู้มีรายได้น้อยเป็นจำนวนมาก ผ่านมาตรการและโครงการต่าง ๆ รวม 36 โครงการ สามารถช่วยเหลือประชาชนได้ถึง 11.6 ล้านคน โดยธนาคารประสบความสำเร็จในการอนุมัติสินเชื่อผ่านแอป MyMo (Digital Lending) ให้ลูกค้าเป็นจำนวนกว่า 1.5 ล้านราย ทำให้สะดวกรวดเร็ว ลูกค้าได้รับเงินกู้โดยไม่ต้องไปติดต่อธนาคาร รวมถึงผลงานสำคัญในการเข้าทำธุรกิจสินเชื่อจำนำทะเบียนรถมอเตอร์ไซค์/รถยนต์ สร้างแรงกดดันให้เกิดการลดโครงสร้างดอกเบี้ยทั้งตลาด ซึ่งสามารถปล่อยสินเชื่อรวม 12,000 ล้านบาท ช่วยผู้มีรายได้น้อยให้มีโอกาสเข้าถึงแหล่งเงินด้วยต้นทุนที่ถูกลงและเป็นธรรม
สำหรับปี 2565 ธนาคารเดินหน้าบทบาทธนาคารเพื่อสังคม มุ่งเน้นดำเนินการภารกิจที่สำคัญ ประกอบด้วย การสร้างงานสร้างอาชีพให้แก่ประชาชนที่ต้องตกงาน ถูกเลิกจ้าง หรือขาดรายได้ด้วยเหตุโควิด-19 การจัดทำโครงการสินเชื่อที่ดินและขายฝาก เพื่อช่วยผู้ที่เดือดร้อนจากหนี้นอกระบบ ด้วยโครงสร้างอัตราดอกเบี้ยที่เป็นธรรม การยกระดับบริการอนุมัติสินเชื่อผ่านแอป MyMo (Digital Lending) ให้สมบูรณ์ยิ่งขึ้นด้วยการพัฒนาระบบวิเคราะห์ข้อมูล Alternative Data Analytic รวมถึงการขยายบทบาทส่งเสริมการออมโดยให้ความสำคัญกับการวางแผนเกษียณ เพื่อเตรียมความพร้อมให้ประชาชนก้าวเข้าสู่สังคมสูงวัย ตลอดจนการขับเคลื่อนองค์กรตามกรอบแนวคิด ESG และ BCG Model ที่ชัดเจนเป็นรูปธรรมผ่านการบริหารจัดการองค์กรในมิติต่าง ๆ โดยคำนึงถึงความสมดุลของปัจจัยความสำเร็จ 3 P (People - Planet - Profit) อันนำไปสู่เป้าหมายการพัฒนาอย่างยั่งยืนทั้งระดับองค์กร สังคม และระดับประเทศ
วันพุธที่ 9 มีนาคม 2565
ครม. ไฟเขียว จัดเลือกตั้งผู้ว่า/สภา กทม. และเมืองพัทยา ในเดือน พ.ค. นี้
.....
ที่ประชุม ครม. (8 มี.ค. 65) มีมติเห็นชอบให้มีการเลือกตั้งผู้ว่าราชการกรุงเทพมหานคร (ผู้ว่าฯ กทม.) สมาชิกสภากรุงเทพมหานคร (ส.ก.) นายกเมืองพัทยา และสมาชิกสภาเมืองพัทยา
.
ส่วนวันเลือกตั้งและวันรับสมัครผู้ว่าฯ กทม. และนายกเมืองพัทยา คณะกรรมการการเลือกตั้ง (กกต.) จะเป็นผู้กำหนดตามพระราชบัญญัติ (พ.ร.บ.) การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 ก่อนเสนอกลับมายังที่ประชุม ครม. เพื่อประกาศในราชกิจจานุเบกษา โดยกรอบเวลาจัดการเลือกตั้งจะกำหนดไว้ไม่เกิน 60 วัน ซึ่งคาดว่าจะให้มีการเลือกตั้งในเดือน พ.ค. 65 นี้
#ไทยคู่ฟ้า#ร่วมต้านโควิด19
-------------------
วันอังคารที่ 10 สิงหาคม 2564
รฟม. ห่วงใย มอบกล่องทันใจเติมความสุขให้ประชาชน ครั้งที่ 2
เปิดรับสมัครร้านอาหารตามแนวสายทางรถไฟฟ้า MRT ผลิตอาหารกล่องแจกจ่ายให้กับประชาชน
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย หรือ รฟม. เปิดเผยว่า เนื่องจากสถานการณ์การแพร่ระบาดของเชื้อไวรัส COVID - 19 รฟม. ขอเป็นส่วนหนึ่งในการช่วยเหลือสังคมอย่างต่อเนื่อง ด้วยการเปิดรับสมัครร้านอาหารตามแนวสายทางรถไฟฟ้า MRT ที่ได้รับผลกระทบจากการแพร่ระบาดของเชื้อไวรัส COVID – 19 โดย รฟม. จะสนับสนุนอาหารจากร้านอาหารที่ได้รับการคัดเลือก นำไปแจกจ่ายให้กับประชาชน ผ่านกิจกรรม “รฟม. ห่วงใย มอบกล่องทันใจเติมความสุขให้ประชาชน” โดยกิจกรรมดังกล่าวได้จัดขึ้นในครั้งที่ 1 เมื่อเดือนพฤษภาคม – มิถุนายน 2564 ซึ่งในครั้งนั้น รฟม. ได้นำอาหารไปส่งมอบให้แก่บุคลากรทางการแพทย์และผู้ป่วยในสถานพยาบาลและโรงพยาบาลสนาม จำนวนประมาณ 8,000 กล่อง
การเปิดรับสมัครร้านอาหารต้องมีคุณสมบัติดังนี้
1. เป็นผู้ประกอบการรายย่อยที่เปิดมาอย่างน้อย 1 ปี และสามารถทำอาหารบรรจุกล่องได้วันละ 200 กล่องขึ้นไป
2. ตั้งอยู่ในแนวสายทางรถไฟฟ้า MRT ทั้งที่เปิดให้บริการแล้วและที่ยังอยู่ในระหว่างการก่อสร้าง โดยมีระยะห่างไม่เกิน 1 กิโลเมตร จากแนวรถไฟฟ้า
3. สามารถแจกจ่ายอาหารให้ประชาชนบริเวณหน้าร้านของตนเองได้
4. ยังไม่เคยได้รับการคัดเลือกจากกิจกรรมกล่องทันใจเติมความสุขให้ประชาชน ครั้งที่ 1
ร้านอาหารที่สนใจสามารถดูรายละเอียดที่เพจการรถไฟฟ้าขนส่งมวลชนแห่งประเทศไทย และสแกน QR Code เพื่อลงทะเบียนในแบบฟอร์ม ได้ตั้งแต่วันนี้ ถึงวันที่ 15 สิงหาคม 2564 ทั้งนี้ร้านอาหารที่ได้รับการคัดเลือก จะได้รับการติดต่อกลับจาก รฟม. ท่านที่สนใจสอบถามรายละเอียดเพิ่มเติมได้ที่ กองกิจกรรมองค์กร สำนักสื่อสารองค์กร อีเมล mrtacsr@gmail.com ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย
วันเสาร์ที่ 2 ตุลาคม 2564
สธ.ส่ง 144 ทีมดูแลผู้ประสบภัย 6 หมื่นกว่าราย กำชับเฝ้าระวังโรคที่มากับน้ำท่วม
กระทรวงสาธารณสุขส่งทีมปฏิบัติการด้านการแพทย์ 144 ทีม ดูแลผู้ประสบภัยน้ำท่วม 17 จังหวัด รวม6 หมื่นกว่าราย ตรวจรักษา 8.5 พันราย ส่วนใหญ่น้ำกัดเท้า ประเมินสุขภาพจิต 7,797 ราย พบเครียดมาก 2 ราย
กระทรวงสาธารณสุขส่งทีมปฏิบัติการด้านการแพทย์144 ทีม ดูแลผู้ประสบภัยน้ำท่วม 17 จังหวัด รวม6 หมื่นกว่าราย ตรวจรักษา 8.5 พันราย ส่วนใหญ่น้ำกัดเท้า ประเมินสุขภาพจิต 7,797 ราย พบเครียดมาก 2 ราย ให้การดูแลแล้ว ส่วนสถานบริการได้รับผลกระทบเพิ่ม 4 แห่ง รวม 78 แห่ง ส่วนใหญ่ยังเปิดบริการได้ กำชับเฝ้าระวังโรคที่มากับน้ำท่วม ระวังจมน้ำและไฟฟ้าช็อต
วันนี้ (2 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากอิทธิพลของพายุ “เตี้ยนหมู่” ทำให้มีประชาชนได้รับผลกระทบจากน้ำท่วมและน้ำป่าไหลหลากรวม 264,210 ครัวเรือนใน 195 อำเภอ จาก 31 จังหวัด มีผู้ได้รับบาดเจ็บ 51 ราย เสียชีวิต 27 ราย และสูญหาย 1 ราย ขณะนี้สถานการณ์คลี่คลายแล้ว 14 จังหวัด สำหรับสถานบริการสาธารณสุขได้รับผลกระทบจากน้ำท่วมเพิ่มขึ้น 4 แห่ง ได้แก่โรงพยาบาลส่งเสริมสุขภาพตำบลบ้านกุ่ม อ.บางบาล จ.พระนครศรีอยุธยา โรงพยาบาลส่งเสริมสุขภาพตำบลโนนพะยอมโรงพยาบาลส่งเสริมสุขภาพตำบลศรีบุญเรือง อ.ชนบท จ.ขอนแก่น และโรงพยาบาลส่งเสริมสุขภาพตำบลบ้านดอนดู่อ.หนองสองห้อง จ.ขอนแก่น รวมได้รับผลกระทบ 78 แห่ง สามารถเปิดบริการตามปกติ 48 แห่ง เปิดบริการบางส่วน 8 แห่ง และปิดบริการ 29 แห่ง โดยมีการย้ายผู้ป่วยไปยังโรงพยาบาลอื่นๆ ให้ได้รับการดูแลตามมาตรฐานต่อไป
ทั้งนี้ ได้ส่งทีมปฏิบัติการด้านการแพทย์144 ทีม ดำเนินการดูแลประชาชนและผู้ประสบภัยใน 17 จังหวัด รวม 60,467 ราย ประกอบด้วย การดูแลเยี่ยมบ้าน 19,042 ราย แจกยาชุดน้ำท่วม 13,793 ราย ตรวจรักษา 8,597 ราย การให้สุขศึกษา 11,637 ราย ประเมินสุขภาพจิต 7,397 ราย และดำเนินการส่งต่อรักษา 1 ราย โดยอาการเจ็บป่วยที่ตรวจพบมากที่สุด คือ น้ำกัดเท้า 5,295 ราย ตามด้วยอาการทางผิวหนัง เช่น แพ้ ผื่นคัน 992 ราย และเหนื่อย อ่อนเพลีย 894 ราย เป็นต้น ส่วนการประเมินสุขภาพจิตอยู่ในภาวะปกติ 7,395 ราย มีภาวะเครียดระดับมาก 2 ราย ได้ดำเนินการดูแลแล้ว นอกจากนี้ ยังได้สนับสนุนยาและเวชภัณฑ์จากส่วนกลาง 5 พันชุดในพื้นที่ 6 จังหวัด ได้แก่ ชัยภูมิ นครราชสีมา เพชรบูรณ์ ตรัง สุโขทัย และกำแพงเพชร
นายแพทย์เกียรติภูมิกล่าวต่อว่า ได้กำชับให้พื้นที่ที่ได้รับผลกระทบและพื้นที่เสี่ยงเฝ้าระวังติดตามสถานการณ์และผลกระทบด้านโรคและภัยสุขภาพที่อาจเกิดขึ้นจากน้ำท่วม โดยเฉพาะโรคที่มากับน้ำท่วม ซึ่งขณะนี้พบอาการระบบทางเดินหายใจ684 ราย โรคระบบทางเดินอาหาร 164 ราย อุจจาระร่วงเฉียบพลัน/อาหารเป็นพิษ 8 ราย ส่วนโรคที่เกิดจากการติดเชื้อไวรัส โรคฉี่หนู และไข้เลือดออกยังไม่พบรายงาน ส่วนที่ต้องเน้นย้ำคืออุบัติเหตุ เช่น จมน้ำ ไฟฟ้าช็อต เป็นต้น พบรายงาน 11 ราย จึงขอให้ประชาชนระมัดระวัง หากน้ำท่วมบ้านให้ปิดอุปกรณ์ไฟฟ้าทันที หลีกเลี่ยงการใช้อุปกรณ์ไฟฟ้าที่เปียกน้ำ โดยพื้นที่ที่น้ำลดระดับแล้ว ให้ตรวจสอบระบบไฟฟ้าหลังกลับเข้าบ้าน เพื่อป้องกันอันตรายจากไฟฟ้าดูด รวมถึงเฝ้าระวังบุตรหลานที่อาจจมน้ำจากการลงไปเล่นน้ำท่วม
*********************************** 2 ตุลาคม2564
วันศุกร์ที่ 27 สิงหาคม 2564
ดร.สาธิต ลงพื้นที่เร่งฉีดวัคซีนกลุ่ม 608 ใน 3 จังหวัดภาคตะวันออก ให้ได้ 50%
รัฐมนตรีช่วยว่าการกระทรวงสาธารณสุข ลงพื้นที่เร่งรัดการฉีดวัคซีนโควิด 19 เชิงรุกใน รพ.สต.และนอกสถานพยาบาลสำหรับกลุ่ม 608 ใน 3 จังหวัดภาคตะวันออก
รัฐมนตรีช่วยว่าการกระทรวงสาธารณสุข ลงพื้นที่เร่งรัดการฉีดวัคซีนโควิด 19 เชิงรุกใน รพ.สต.และนอกสถานพยาบาลสำหรับกลุ่ม 608 ใน 3 จังหวัดภาคตะวันออก จันทบุรี ระยอง ตราด ให้เป็นไปตามเป้าหมายร้อยละ 50 ภายใน 31 สิงหาคมนี้ เพื่อลดการป่วยหนัก ลดเสียชีวิต และเตรียมเปิดเมืองอย่างปลอดภัย
วันนี้ (27 สิงหาคม 2564) ที่จังหวัดตราด ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ อภิกุลวณิช ผู้ตรวจราชการเขตสุขภาพที่ 6 และคณะผู้บริหาร ลงพื้นที่ 3 จังหวัดภาคตะวันออก ได้แก่ จันทบุรี ระยอง ตราด โดยมีนายภิญโญ ประกอบผล ผู้ว่าราชการจังหวัดตราดให้การต้อนรับ โดย ดร.สาธิตกล่าวว่า การลงพื้นที่ครั้งนี้เพื่อติดตามการจัดบริการฉีดวัคซีนเชิงรุกในกลุ่ม 608 ซึ่งกระทรวงสาธารณสุขเห็นชอบให้จัดบริการในโรงพยาบาลส่งเสริมสุขภาพตำบล (รพ.สต.), หน่วยฉีดวัคซีนเคลื่อนที่ (Mobile Unit) รวมถึงฉีดที่บ้านของผู้ป่วยติดบ้านติดเตียงได้ เพื่อให้รับการฉีดวัคซีนอย่างครอบคลุมโดยเร็วลดการป่วยหนักและเสียชีวิต โดยตั้งเป้าหมายให้ได้ร้อยละ 50 ภายใน วันที่ 31 สิงหาคม 2564 นี้ และเตรียมแผนการฉีดให้กับประชาชนกลุ่มอื่นต่อไป
ดร.สาธิตกล่าวต่อว่า กระทรวงสาธารณสุขจะเร่งขับเคลื่อนการควบคุมโรคและการฉีดวัคซีนให้ได้ครอบคลุมตามเป้าหมาย หลังจาก ศบค. ได้เห็นชอบให้กระทรวงการท่องเที่ยวและกีฬาได้เสนอแผนขยายการเปิดพื้นที่ท่องเที่ยว 3 จังหวัดภาคตะวันออก เนื่องจากมีแหล่งท่องเที่ยวสำคัญ โดยเฉพาะจังหวัดตราดที่มีเกาะช้าง เกาะหมาก เกาะกูด ดึงดูดนักท่องเที่ยวทั้งชาวไทยและต่างชาติเดินทางเข้ามาจำนวนมาก สร้างรายได้ให้กับประเทศ เพื่อเปิดพื้นที่การท่องเที่ยวได้อย่างปลอดภัย เศรษฐกิจเดินหน้าต่อไปได้ภายใต้มาตรการกระทรวงสาธารณสุข
“ขอให้จังหวัดต่างๆ เตรียมแผนการฉีดวัคซีนเชิงรุกซึ่งจะมีวัคซีนเข้ามาอีกเป็นจำนวนมาก ในเดือนสิงหาคมมีวัคซีนทั้งหมด 13.8 ล้านโดส, กันยายน 15.3 ล้านโดส, ตุลาคม 24 ล้านโดส และจะรีบกระจายวัคซีนไปยังจังหวัดต่างๆ เพิ่มจุดบริการเพื่อให้ประชาชนได้เข้าถึงการฉีดวัคซีนได้สะดวกที่สุด” ดร.สาธิตกล่าว
ทั้งนี้ จังหวัดตราดมีประชากรเป้าหมายการฉีดวัคซีน 249,458 คน ข้อมูลถึงวันที่ 26 สิงหาคม 2564 ฉีดไปแล้ว 52,300 คน หรือคิดเป็นร้อยละ 20.97 ในจำนวนนี้มีกลุ่ม 608 จำนวน 57,236 คน ได้รับการฉีดวัคซีนไปแล้ว 22,821 คน คิดเป็นร้อยละ 39.87 ส่วนจังหวัดจันทบุรี ฉีดวัคซีนไปแล้ว 187,058 คน ครอบคลุมประชากรเป้าหมายร้อยละ 37.5 ผู้สูงอายุ 60 ปีขึ้นไป ฉีดแล้วร้อยละ 44.07 ผู้ป่วย 7 กลุ่มโรคเรื้อรังร้อยละ 32.32 หญิงตั้งครรภ์ร้อยละ 18.43 และจังหวัดระยองมีกลุ่มเป้าหมาย 608 ที่ต้องได้รับวัคซีน 89,285 คน ฉีดวัคซีนไปแล้วประมาณร้อยละ 75 ถือว่าดำเนินการได้ดีตามเป้าหมายที่วางไว้
************************************** 27 สิงหาคม 2564
********************************
วันเสาร์ที่ 9 ตุลาคม 2564
รมว.กษ. ตรวจเยี่ยมการขับเคลื่อนนโยบาย “เกษตรผลิต พาณิชย์ตลาด”
รมว.กษ. ตรวจเยี่ยมการขับเคลื่อนนโยบาย “เกษตรผลิต พาณิชย์ตลาด” ภายใต้ยุทธศาสตร์ตลาดนำการผลิต ของสินค้าเกษตรอินทรีย์ พร้อมทั้งมอบเงินอุดหนุนโครงการส่งเสริมการผลิตข้าวอินทรีย์ (1ล้านไร่) วงเงินกว่า 161 ล้านบาท ให้แก่กลุ่มผู้ผลิตข้าวอินทรีย์จังหวัดอำนาจเ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมการขับเคลื่อนนโยบาย “เกษตรผลิต พาณิชย์ตลาด” ภายใต้ยุทธศาสตร์ตลาดนำการผลิต ของสินค้าเกษตรอินทรีย์จังหวัดอำนาจเจริญ และมอบปัจจัยการผลิตตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ให้แก่กลุ่มเกษตรแปลงใหญ่จังหวัดอำนาจเจริญ ทั้งนี้ เครือข่ายวิสาหกิจชุมชนเกษตรอินทรีย์จังหวัดอำนาจเจริญ มีสมาชิก 568 ราย จาก 5 อำเภอ 21 ตำบล 72 หมู่บ้าน ปลูกข้าวเกษตรอินทรีย์จำนวน 12,250 ไร่ ผลผลิต 5,000 ตัน/ไร่ สามารถผลิตข้าวอินทรีย์ส่งขายทั้งในและต่างประเทศ
รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรฯ พร้อมสนับสนุนให้เกษตรกรและสถาบันเกษตรกรมีความเข้มแข็ง สามารถเพิ่มประสิทธิภาพในการบริหารจัดการสินค้าเกษตรได้ อีกทั้งยังพร้อมสนับสนุนทางด้านองค์ความรู้ที่เกษตรกรจะสามารถนำไปพัฒนาต่อยอดได้ นอกจากนี้ ได้ประสานกับกระทรวงพาณิชย์ จัดหาช่องทางการตลาด ทั้งในและต่างประเทศ เพื่อให้เกษตรกรมีช่องทางในการจัดจำหน่ายที่แน่นอน
นอกจากนี้ ภายในงานยังได้มีพิธีมอบเงินอุดหนุนโครงการส่งเสริมการผลิตข้าวอินทรีย์ (1ล้านไร่) T2,T3 จังหวัดอำนาจเจริญ ให้แก่ผู้แทนกลุ่มผู้ผลิตข้าวอินทรีย์จังหวัดอำนาจเจริญ จำนวน 280 กลุ่ม เกษตรกรจำนวน 4,248 ราย รวมเป็นเงินทั้งสิ้น 161,000,000 บาท และได้มอบหนังสืออนุญาตเข้าทำประโยชน์ในเขตปฎิรูปที่ดิน (ส.ป.ก.4-01) ให้แก่เกษตรกรจำนวน 10 ราย เพื่อให้เกษตรกรได้ประกอบอาชีพก่อเกิดรายได้ มีชีวิตความเป็นอยู่ที่ดีขึ้นกว่าเดิม
อย่างไรก็ตาม ได้มอบหมายหน่วยงานที่เกี่ยวข้อง บูรณาการการทำงานร่วมกันในการผลักดันการจัดทำแผนยุทธศาสตร์พัฒนาจังหวัดและนำแผนการทำเกษตรระบบอินทรีย์ไปสู่แผนปฏิบัติในพื้นที่ การให้ความรู้การทำการเกษตรระบบอินทรีย์ รวมถึงส่งเสริมการจัดตั้งศูนย์เมล็ดพันธุ์ข้าวอินทรีย์ชุมชน และโรงสีข้าวอินทรีย์ของเครือข่าย เป็นต้น
วันศุกร์ที่ 13 สิงหาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 6 - 12 สิงหาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 6 - 12 สิงหาคม 2564 พบการกระทำผิด จำนวน 334 คดี คิดเป็นเงินค่าปรับ 7.15 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิต โดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 6 - 12 สิงหาคม 2564) พบว่ามีการกระทำผิด จำนวน 334 คดี คิดเป็นเงินค่าปรับ 7.15 ล้านบาท โดยแยกเป็น สุรา จำนวน 198 คดี ค่าปรับ 1.86 ล้านบาท ยาสูบ จำนวน 79 คดี ค่าปรับ 1.69 ล้านบาท ไพ่ จำนวน 7 คดี ค่าปรับ 0.03 ล้านบาท น้ำมันและผลิตภัณฑ์น้ำมัน จำนวน 19 คดี ค่าปรับ 2.63 ล้านบาท น้ำหอม จำนวน 1 คดี ค่าปรับ 0.11 ล้านบาท รถจักรยานยนต์ จำนวน 17 คดี ค่าปรับ 0.30 ล้านบาท และสินค้าอื่น ๆ จำนวน 13 คดี ค่าปรับ 0.53 ล้านบาท โดยมีของกลางแยกเป็นน้ำสุรา จำนวน 5,510.995 ลิตร ยาสูบ จำนวน 2,246 ซอง ไพ่ จำนวน 139 สำรับ น้ำมันและผลิตภัณฑ์น้ำมัน จำนวน 69,100.000 ลิตร น้ำหอม จำนวน 223 ขวด รถจักรยานยนต์ จำนวน 26 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 12 สิงหาคม 2564 พบว่ามีการกระทำผิด จำนวน 22,268 คดี คิดเป็นเงินค่าปรับ 506.58 ล้านบาท โดยแยกเป็น สุรา จำนวน 12,742 คดี ค่าปรับ 115.02 ล้านบาท ยาสูบ จำนวน 6,163 คดี ค่าปรับ 245.94 ล้านบาท ไพ่ จำนวน 466คดี ค่าปรับ 7.14 ล้านบาท น้ำมันและผลิตภัณฑ์น้ำมัน จำนวน 1,142 คดี ค่าปรับ 64.87 ล้านบาท น้ำหอม จำนวน 88 คดี ค่าปรับ 3.89 ล้านบาท รถจักรยานยนต์ จำนวน 1,171 คดี ค่าปรับ จำนวน 30.53 ล้านบาท และสินค้าอื่น ๆ จำนวน 496 คดี ค่าปรับ 39.19 ล้านบาท โดยมีของกลางแยกเป็นน้ำสุรา จำนวน 1,680,029.339 ลิตร ยาสูบ จำนวน 704,851 ซอง ไพ่ จำนวน 36,985 สำรับ น้ำมันและผลิตภัณฑ์น้ำมัน จำนวน 1,851,426.000 ลิตร น้ำหอม จำนวน 123,706 ขวด รถจักรยานยนต์ จำนวน 2 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 11 มีนาคม 2565
ทหาร "เสียเลือด เสียเนื้อ มิใช่เบา...หน้าที่เรา รักษาสืบไป" ๘ เมษายน ๒๕๖๕
๑๓๕ ปี กระทรวงกลาโหม
“กลาโหมเทิดราชา รักษ์ราษฎร์ ชาติมั่นคง"
#กลาโหม135ปี
วันพุธที่ 8 ธันวาคม 2564
“อนุทิน” เปิดโครงการ YHP ส่งเสริมความรู้ให้เด็กและเยาวชนในการป้องกันโรคไม่ติดต่อเรื้อรัง
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการ Young Health Programme ภายใต้ความร่วมมือของ แอสตร้าเซนเนก้า โครงการแพลน และ UNICEF ส่งเสริมเด็กและเยาวชนไทยในพื้นที่ กทม.-ปริมณฑล อายุ 10-24 ปี ให้มีองค์ความรู้ สามารถตัดสินใจมีพฤติกรรมสุขภ
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการYoung HealthProgramme ภายใต้ความร่วมมือของ แอสตร้าเซนเนก้า โครงการแพลน และ UNICEF ส่งเสริมเด็กและเยาวชนไทยในพื้นที่ กทม.-ปริมณฑล อายุ 10-24 ปี ให้มีองค์ความรู้ สามารถตัดสินใจมีพฤติกรรมสุขภาพที่ดี ป้องกันโรคไม่ติดต่อเรื้อรัง ตามยุทธศาสตร์ชาติ 20 ปี
วันนี้ (8 ธันวาคม 2564) ที่โรงแรมโรงแรมเรเนซองส์ ราชประสงค์ กรุงเทพฯ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดโครงการYoung Health Programme (YHP) โครงการสร้างเสริมสุขภาพที่ดีในเด็กและเยาวชนในด้านการป้องกันพฤติกรรมเสี่ยงต่อโรคไม่ติดต่อเรื้อรัง (NCDs) เช่น โรคมะเร็ง โรคเบาหวาน โรคหัวใจ และโรคระบบทางเดินหายใจ ซึ่งเป็นความร่วมมือดำเนินงานของบริษัท แอสตร้าเซนเนก้า (ประเทศไทย) จำกัด ร่วมกับองค์การแพลน อินเตอร์เนชั่นแนล ประเทศไทย และUNICEF
นายอนุทินกล่าวว่า โรคไม่ติดต่อเรื้อรังเป็นปัจจัยหลักทำให้คนไทยเสียชีวิตสูงสุด คิดเป็นร้อยละ 74 ของการเสียชีวิตทั้งหมด โดยเฉพาะโรคหัวใจและโรคมะเร็งที่ทำให้เสียชีวิตก่อนวัยอันควร ซึ่งโรคไม่ติดต่อเรื้อรังมีสาเหตุหลักมาจากพฤติกรรมและการใช้ชีวิตที่สามารถป้องกันได้ โดยการลดพฤติกรรมเสี่ยงของโรคไม่ติดต่อเรื้อรังต้องให้ความสำคัญตั้งแต่กลุ่มเด็กและเยาวชน ที่ผ่านมา กระทรวงสาธารณสุขได้มุ่งส่งเสริมให้ความรู้และร่วมมือกับเยาวชนทั่วประเทศในด้านสุขศึกษา รวมถึงให้องค์ความรู้ด้านปัจจัยเสี่ยงต่อการเกิดโรคไม่ติดต่อเรื้อรัง สุขภาพทางเพศ อนามัยการเจริญพันธุ์ และสุขภาพจิต ทั้งนี้ โครงการYoung Health Programme สอดคล้องและสนับสนุนแผนยุทธศาสตร์ชาติระยะ 20 ปี ด้านสาธารณสุขของประเทศไทย และตามเป้าหมายที่ 3 ของการพัฒนาที่ยั่งยืนขององค์การสหประชาชาติ คือ การมีสุขภาพและความเป็นอยู่ที่ดี ซึ่งการสร้างเสริมสุขภาพที่ดีให้แก่เด็กจะช่วยให้เด็กเติบโตขึ้นมาด้วยสุขภาพกายและสุขภาพจิตที่ดี มีองค์ความรู้ในการดูแลสุขภาพตนเอง สามารถขับเคลื่อนสังคมและเศรษฐกิจประเทศในอนาคตต่อไปได้
สำหรับโครงการYHP เริ่มดำเนินการเมื่อเดือนพฤศจิกายน 2562 ภายใต้กรอบระยะเวลา 5 ปี มีเป้าหมายส่งเสริมสุขภาพและความเป็นอยู่ที่ดีของเด็กและเยาวชน อายุระหว่าง 10-24 ปี ใน 7 พื้นที่ ได้แก่ บางเขน จตุจักร หลักสี่ วัฒนา และคลองเตย ของ กทม. อ.เมือง และ อ.พระประแดง จ.สมุทรปราการ จำนวน 75,240 คนผู้ปกครอง ครู และผู้เชี่ยวชาญด้านสาธารณสุข 11,385 คน มุ่งเน้นสร้างเกราะความรู้การป้องกันโรคไม่ติดต่อเรื้อรัง
และพฤติกรรมเสี่ยงแก่เด็กและเยาวชน เพื่อปลูกฝังและผลักดันให้เกิดศักยภาพในการตัดสินใจด้านสุขภาพที่เหมาะสมของตนเอง เช่น ไม่สูบบุหรี่ ไม่ดื่มเครื่องดื่มแอลกอฮอล์ รับประทานอาหารที่มีประโยชน์ ลดหวานมันเค็มลดพฤติกรรมเนือยนิ่งจากการใช้สมาร์ทโฟนและหันมาออกกำลังกาย เป็นต้น โดยดำเนินงานผ่านการจัดกิจกรรมยกระดับบริการด้านการดูแลสุขภาพ สร้างสิ่งแวดล้อมที่เอื้อต่อการลดพฤติกรรมเสี่ยงโรคไม่ติดต่อเรื้อรัง กิจกรรมสร้างเครือข่ายผู้สนับสนุน และกิจกรรมพัฒนาเชิงนโยบาย ขณะนี้เข้าสู่ปีที่ 3 มีผู้ได้รับประโยชน์ทางอ้อมในสังคมแล้วกว่า 1,393,619 คน
*********************************** 8 ธันวาคม 2564
**********************************************
วันจันทร์ที่ 8 สิงหาคม 2565
นายกฯ พอใจธนาคารรัฐ ให้ความช่วยเหลือประชาชน และผู้ประกอบการที่ได้รับผลกระทบจากโควิด-19 รวม 6.8 ล้านราย สินเชื่อ 1.35 ล้านล้านบาท
นายกฯ พอใจธนาคารรัฐ ให้ความช่วยเหลือประชาชน และผู้ประกอบการที่ได้รับผลกระทบจากโควิด-19 รวม 6.8 ล้านราย สินเชื่อ 1.35 ล้านล้านบาท
วันที่ 8 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายกรัฐมนตรีพึงพอใจต่อผลการดำเนินงานของสถาบันการเงินของรัฐ 6 แห่ง ประกอบด้วย 1.ธนาคารอาคารสงเคราะห์ (ธอส.) 2.ธนาคารออมสิน 3.ธนาคารเพื่อการเกษตรและสหกรณ์การเกษตร (ธ.ก.ส.) 4.ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) 5.ธนาคารเพื่อการส่งออกและนำเข้าแห่งประเทศไทย (ธสน.) และ 6.ธนาคารอิสลามแห่งประเทศไทย (ธอท.) ที่ได้ดำเนินการตามนโยบายของรัฐบาลให้ความช่วยเหลือประชาชน และผู้ประกอบการที่ได้รับผลกระทบด้านรายได้จากสถานการณ์โควิด-19 ผ่านมาตรการต่างๆ
ตัวเลขจากสมาคมสถาบันการเงินของรัฐ รายงานว่า ณ วันที่ 30 มิถุนายน 2565 สถาบันการเงินของรัฐ ได้ให้ความช่วยเหลือประชาชนและผู้ประกอบการรวม 6.8 ล้านราย คิดเป็นวงเงินสินเชื่อรวม 1.35 ล้านล้านบาท แบ่งเป็นรายละเอียดตามโครงการความช่วยเหลือ ดังนี้
1. โครงการสินเชื่อฟื้นฟู เพื่อช่วยเหลือด้านสภาพคล่องแก่ผู้ประกอบการ มีจำนวนสินเชื่อที่ได้รับอนุมัติแล้ว 44,466 ล้านบาท 17,147 ราย เฉลี่ยอนุมัติสินเชื่อต่อรายอยู่ที่ 2.59 ล้านบาท
2. โครงการพักทรัพย์ พักหนี้ ช่วยเหลือผู้ประกอบการที่ต้องการลดภาระค่าใช้จ่ายจากการกู้ยืมเงิน และให้สามารถกลับมาประกอบธุรกิจเมื่อมีศักยภาพในอนาคต โดยมียอดภาระหนี้ที่ได้รับความช่วยเหลือรวม 3,441 ล้านบาท 53 บัญชี
3. โครงการช่วยเหลือลูกหนี้ ผ่านการปรับโครงสร้างหนี้ จำนวน 958,025 ล้านบาท 2,250,854 บัญชี
4. โครงการให้สินเชื่อเพื่อเสริมสภาพคล่อง มีการอนุมัติสินเชื่อแล้ว 346,656 ล้านบาท 4,590,483 ราย แบ่งเป็น สินเชื่อสำหรับภาคธุรกิจ 280,805 ล้านบาท 89,334 ราย และสินเชื่อสำหรับรายย่อย 65,851 ล้านบาท 4,501,149 ราย
5. โครงการความช่วยเหลือลูกหนี้ ผ่านทางด่วนแก้หนี้ จำนวนผู้เข้าร่วมโครงการทั้งสิ้น 29,101 ราย สามารถให้ความช่วยเหลือแก้ไขหนี้ได้สำเร็จถึง 81.84%
ทั้งนี้ ทางสมาคมฯให้ความเชื่อมั่นว่า แนวทางการดำเนินงานของสถาบันการเงินของรัฐ ในช่วงครึ่งปีหลังนี้ ยังคงเป็นไปตามแนวทางที่รัฐบาลให้ไว้คือ การลดภาระทางด้านการเงิน เพิ่มสภาพคล่อง และปรับโครงสร้างหนี้ให้กับประชาชน ผู้ประกอบการ และภาคธุรกิจ อีกทั้งพร้อมพิจารณาตรึงอัตราดอกเบี้ยให้อยู่ในระดับต่ำให้นานที่สุด หรือหากมีความจำเป็นต้องปรับขึ้นตามคณะกรรมการนโยบายการเงิน (กนง.) เพื่อบริหารต้นทุนการดำเนินงาน ก็จะปรับขึ้นดอกเบี้ยเงินกู้ให้น้อยที่สุดเพื่อลดผลกระทบภาระค่าใช้จ่ายของลูกค้า ประชาชน และผู้ประกอบการ
“นายกรัฐมนตรี พึงพอใจที่ได้เห็นธนาคารของรัฐ มีบทบาทสำคัญในการเป็นที่พึ่งทางการเงิน ช่วยประคับประคองสภาพคล่องของประชาชนและภาคเอกชน ในยามที่ทุกภาคส่วนได้รับผลกระทบจากโควิด19 อย่างไรก็ตาม นายกฯยังได้ฝากธนาคารฯพิจารณาความเป็นไปได้ที่จะออกมาตรการเพิ่มเติม เพื่อช่วยเหลือกลุ่มผู้มีรายได้น้อย และผู้ประกอบการที่ยังคงได้รับผลกระทบทางรายได้ หรือธุรกิจยังไม่ฟื้นตัวเต็มที่ เพื่อให้ก้าวผ่านสถานการณ์ตรงนี้ และกลับมามีความเข้มแข็งทางการเงิน สามารถผ่อนชำระหนี้ได้ตามปกติ” นางสาวรัชดา กล่าว
วันศุกร์ที่ 25 มิถุนายน 2564
"รมช.สาธิต" เสนอ 4 มาตรการลดจำนวนผู้ป่วยโควิด 19 เพิ่มจำนวนเตียงรักษา
รัฐมนตรีช่วยว่าการกระทรวงสาธารณสุข เสนอ 4 มาตรการช่วยลดจำนวนผู้ป่วยโควิด 19 เพิ่มจำนวนเตียงรักษา เล็งนำแพทย์ประจำบ้านใช้ทุนช่วยปฏิบัติหน้าที่ไอซียูสนามที่จะเปิดเพิ่มใน 7 วัน ส่วนมาตรการ Home Isolation ให้ผู้ป่วยโควิดสีเขียวรักษาที่บ้าน
รัฐมนตรีช่วยว่าการกระทรวงสาธารณสุข เสนอ 4 มาตรการช่วยลดจำนวนผู้ป่วยโควิด 19 เพิ่มจำนวนเตียงรักษา เล็งนำแพทย์ประจำบ้านใช้ทุนช่วยปฏิบัติหน้าที่ไอซียูสนามที่จะเปิดเพิ่มใน 7 วัน ส่วนมาตรการHome Isolation ให้ผู้ป่วยโควิดสีเขียวรักษาที่บ้าน ขึ้นอยู่กับการตัดสินใจของ ศบค.กทม. กระทรวงสาธารณสุข พร้อมมีมาตรการติดตามอาการไว้แล้ว
วันนี้ (25 มิถุนายน 2564) ที่โรงพยาบาลราชวิถี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ และนายแพทย์สมเกียรติ ลลิตวงศา ผู้อำนวยการโรงพยาบาลราชวิถี ลงพื้นที่ตรวจเยี่ยมการบริหารจัดการผู้ป่วยฉุกเฉินในสถานการณ์โควิด 19 และให้กำลังใจผู้ป่วยและบุคลากรทางการแพทย์โรงพยาบาลราชวิถีที่ทำงานหนักอย่างต่อเนื่อง
ดร.สาธิตกล่าวว่า โรงพยาบาลราชวิถีดูแลผู้ป่วยอย่างเต็มที่ ทั้งผู้ป่วยโควิด 19 ผู้ป่วยทั่วไป และผู้ป่วยฉุกเฉิน เนื่องจากสถานการณ์วันนี้มีผู้ป่วยโควิด 19 จำนวนมาก บุคลากรมีความอ่อนล้า และเริ่มมีผู้ป่วยโควิดรอเตียง พร้อมเสนอการลดจำนวนผู้ป่วยโควิด 19 ใน 4 มาตรการควบคู่กัน คือ 1.รัฐบาลต้องสื่อสารกับประชาชน ต้องช่วยกันเข้มควบคุมป้องกันโรค 2.กลับมาใช้มาตรการเข้มข้นเพื่อควบคุมสถานการณ์ โดยเฉพาะการป้องกันการเคลื่อนย้ายแรงงานต่างด้าว 3.เร่งฉีดวัคซีนใน 2 กลุ่มเสี่ยง คือ ผู้สูงอายุ 60 ปีขึ้นไป และ 7 กลุ่มโรคเรื้อรัง โดยเฉพาะพื้นที่ กทม.ที่มีการระบาดมาก ซึ่งมีการลงทะเบียนฉีดในเดือนกรกฎาคมประมาณ 5 แสนคน ให้ครบโดยเร็วที่สุดตามศักยภาพ รวมถึงใช้ยุทธศาสตร์ขนมครก ควบคุมโรคในจุดคลัสเตอร์และชุมชนโดยรอบ และ4.เปิดเตียงไอซียูสนามเพิ่มเติม ซึ่งจะมีการเปิดในส่วนของโรงพยาบาลเอกชนและโรงเรียนแพทย์ คือ มหาวิทยาลัยธรรมศาสตร์ โรงพยาบาลรามาธิบดี และวชิรพยาบาล ประมาณ 50 เตียง ภายใน 7 วัน
“หากดำเนินมาตรการทั้ง 4 ไปพร้อมๆ กัน อย่างน้อย 2 สัปดาห์ จะช่วยให้ผู้ป่วยเริ่มลดลง ส่งผลให้ปลายทางคือด้านการรักษาผู้ป่วย ภาระงานของแพทย์และพยาบาล ดีขึ้นตามลำดับ และจะเสนอมาตรการใหม่ คือHome Isolation ให้ผู้ป่วยโควิดสีเขียวรักษาที่บ้าน ซึ่งกระทรวงสาธารณสุขวางระบบการติดตามอาการไว้แล้ว ขึ้นอยู่กับการพิจารณาตัดสินของ ศบค.กทม. ที่มีนายกรัฐมนตรีเป็นผู้อำนวยการ” ดร.สาธิตกล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า เตียงผู้ป่วยโควิด 19 ในภาครัฐมีความตึงตัวทั้งเตียงสีแดง สีเหลือง และสีเขียว รวมถึงHospitelและโรงพยาบาลสนามภาครัฐ โดยเฉพาะเตียงไอซียูตึงตัวมากกว่าสัปดาห์ที่แล้ว ในส่วนของการเปิดไอซียูสนามเพิ่ม 50 เตียง แต่ยังไม่มีบุคลากร ได้ทำหนังสือต่อกระทรวงสาธารณสุขขอนำแพทย์ประจำบ้านที่เรียนจบจะกลับไปใช้ทุนวันที่ 1 กรกฎาคม มาช่วยปฏิบัติงานไอซียูสนามก่อน ส่วนพยาบาลไอซียูจะระดมจากจังหวัดที่ระบาดไม่มาก สำหรับปัญหาแรงงานต่างด้าวจะมีการหารือร่วมกับกระทรวงแรงงานว่า ควรต้องมีการนิรโทษกรรม รักษาแล้วให้มีการขึ้นทะเบียนให้ถูกกฎหมายระบุตัวตนได้ต่อไป
********************************** 25 มิถุนายน 2564
วันพฤหัสบดีที่ 23 ธันวาคม 2564
"กยศ. ชี้แจงการโอนเงินค่าครองชีพ เร่งโอนที่เหลือทั้งหมดภายใน 30 ธันวาคมนี้"
กองทุนเงินให้กู้ยืมเพื่อการศึกษา (กยศ.) ชี้แจง กรณีผู้กู้ยืมเงินได้รับผลกระทบจากการโอนเงินค่าครองชีพ โดยกองทุนรับทราบในเรื่องดังกล่าวและเร่งดำเนินการโอนเงินค่าครองชีพให้กับผู้กู้ยืมเงินภายในวันที่ 30 ธันวาคมนี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า ตามที่มีการนำเสนอข่าวกรณีผู้กู้ยืมเงินได้รับผลกระทบจากการโอนเงินค่าครองชีพ นั้น กองทุนขอชี้แจงว่า ในปีการศึกษา 2564 มีผู้ยื่นขอกู้ยืมเงิน จำนวน 664,398 ราย เป็นเงินกู้ยืม จำนวน 37,118,189,702 บาท ผ่านสถานศึกษาจำนวน 4,128 แห่ง จากสถานการณ์ของโรคติดเชื้อไวรัสโคโรนา 2019 (COVID-19) ที่มีความรุนแรงมากขึ้น สถานศึกษาจึงเลื่อนการเปิดภาคเรียนและปรับรูปแบบการเรียนเป็นออนไลน์ รวมถึงมาตรการปรับลดค่าเทอมให้แก่นักศึกษา ทำให้กองทุนต้องปรับกระบวนการให้กู้ยืมเงินโดยขยายเวลายื่นขอกู้จนถึง 31 ตุลาคม 2564
ปัจจุบัน จากผู้กู้ยืมจำนวน 664,398 ราย กองทุนได้โอนค่าครองชีพไปแล้ว จำนวน 516,873 ราย คงเหลือผู้กู้ยืมเงินที่ได้รับเอกสารแล้วอยู่ในระหว่างดำเนินการ จำนวน 136,084 ราย สำหรับสาเหตุที่ผู้กู้ยืม ยังไม่ได้รับการโอนเงินค่าครองชีพเกิดจาก
1) เอกสารที่ส่งมาไม่ถูกต้องหรือไม่ครบถ้วน เช่น ผู้กู้ยืมเงินลงลายมือชื่อแทนบิดา มารดา แนบไฟล์เอกสารไม่ครบถ้วนตามที่กำหนด พยานมิได้ลงนามในสัญญา ฯลฯ ในทางปฏิบัติได้มีการแจ้งข้อมูลกลับไปยังสถานศึกษาเพื่อแจ้งให้ผู้กู้ยืมแก้ไขเอกสารให้ถูกต้องแล้วส่งกลับมา เมื่อได้มีการตรวจสอบความถูกต้องและครบถ้วนของเอกสารเรียบร้อยแล้ว ผู้กู้ยืมเงินจึงจะได้รับโอนเงินค่าครองชีพต่อไป
2) สถานศึกษายังมิได้จัดส่งเอกสารการกู้ยืมให้กองทุน
3) อยู่ระหว่างการตรวจเอกสารการกู้ยืม
ทั้งนี้ เพื่อแก้ปัญหาดังกล่าว กองทุนจึงได้เร่งดำเนินการแก้ไขและจะโอนเงินค่าครองชีพให้กับ ผู้กู้ยืมเงินที่ยังไม่ได้รับค่าครองชีพ จำนวน 136,084 ราย ภายในวันที่ 30 ธันวาคม 2564 ส่วนผู้กู้ยืมที่กองทุนยังไม่ได้รับเอกสารสัญญากู้ยืม จำนวน 11,441 ราย นั้น หลังจากได้รับเอกสารแล้วกองทุนคาดว่าจะโอนเงิน ค่าครองชีพให้ได้ภายใน 7 วัน อนึ่ง หลังจากวันที่ 30 ธันวาคมนี้ ผู้กู้รายใดที่ยังตกค้างและยังไม่ได้รับเงิน ค่าครองชีพ ขอให้ติดต่อมาที่กองทุนได้ทาง Line บัญชีทางการ “กยศ.เรื่องร้องทุกข์” หรือติดต่อที่หมายเลขโทรศัพท์ 0 2016 4888” ผู้จัดการกองทุนฯ กล่าวในที่สุด
วันพฤหัสบดีที่ 6 มกราคม 2565
รมว.เฮ้ง ห่วงใยนายจ้าง และแรงงานต่างด้าวในสถานประกอบการ แนะปฏิบัติตามมาตรการป้องกันโควิด
กระทรวงแรงงาน มอบกรมการจัดหางาน กรมสวัสดิการคุ้มครองแรงงาน แนะนำการปฏิบัติตามมาตรการป้องกันและควบคุมโรคของกระทรวงสาธารณสุข ลดความเสี่ยงแพร่โอมิครอนในสถานประกอบการหลังปีใหม่
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ห่วงใยสถานการณ์การแพร่ระบาดของโรคติดเชื้อไวรัสโคโรนา 2019 (COVID –19) สายพันธุ์โอมิครอน หลังเทศกาลเฉลิมฉลองวันปีใหม่ที่ผ่านมา กำชับกระทรวงแรงงานตรวจสอบ ดูแลความปลอดภัยด้านสุขอนามัย ทั้งแรงงานไทยและแรงงานต่างด้าว โดยได้มอบหมายกรมการจัดหางาน และกรมสวัสดิการคุ้มครองแรงงาน ซึ่งเป็นหน่วยงานในสังกัดกระทรวงแรงงาน ดูแลให้นายจ้าง สถานประกอบการ และแรงงานต่างด้าว เข้าใจและปฏิบัติตามมาตรการควบคุมโรคของกระทรวงสาธารณสุขอย่างถูกต้อง
“รัฐบาลมีนโยบายดูแลแรงงานไทยและแรงงานต่างด้าวที่เข้ามาทำงานในประเทศไทยอย่างถูกต้องตามกฎหมายเท่าเทียมเช่นเดียวกับคนไทย โดยมีการจัดสรรวัคซีนสำหรับแรงงานต่างด้าวที่ทำงานในกิจการที่อยู่ในระบบประกันสังคม ให้ได้รับวัคซีนสำหรับผู้ประกันตนจากสำนักงานประกันสังคม หากไม่อยู่ในกิจการดังกล่าวจะมีกระทรวงสาธารณสุขและมหาดไทยรับไปดูแลเรื่องการฉีดวัคซีนโดยไม่มีค่าใช้จ่าย ผมในฐานะรัฐมนตรีว่าการกระทรวงแรงงาน ขอขอบคุณกระทรวงสาธารณสุข กระทรวงมหาดไทย และผู้ว่าราชการจังหวัดทุกจังหวัดที่ทำงานอย่างเหน็ดเหนื่อยระดมฉีดวัคซีนทั้งแก่คนไทยและคนต่างด้าว รวมทั้งนายจ้าง สถานประกอบการที่ตระหนักถึงความสำคัญของการป้องกัน และควบคุมการแพร่ระบาดโรคโควิดในสถานประกอบการ หลายแห่งให้ความร่วมมือพาลูกจ้างในความดูแลฉีดวัคซีนตามกำหนด ทำให้เบาใจได้ส่วนหนึ่งว่าหากเกิดการติดเชื้อ ยังสามารถลดความเสี่ยงที่จะเกิดอาการรุนแรงได้”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน โดยให้สำนักงานจัดหางานจังหวัดและสำนักงานจัดหางานกรุงเทพมหานครพื้นที่ 1 -10 ประสานนายจ้าง/สถานประกอบการในพื้นที่ของตนเอง เพื่อให้ทราบมาตรการป้องกันและควบคุมโรค รวมทั้งแนะนำให้แรงงานต่างด้าวปฏิบัติตามมาตรการอย่างเคร่งครัดเพื่อลดการแพร่ระบาด เช่น สวมหน้ากากอนามัยหรือหน้ากากผ้าตลอดเวลาที่ทำงาน หรือทำกิจกรรมอื่นๆ หมั่นล้างมือ หรือทำความสะอาดด้วยเจลแอลกอฮอล์ เว้นระยะห่างระหว่างกัน ทำความสะอาด เช็ดถูพื้นผิววัสดุอุปกรณ์ ที่มีการใช้ร่วมกันอย่างสม่ำเสมอ
“สำหรับความกังวลเรื่องการติดเชื้อเป็นกลุ่มก้อนหรือคลัสเตอร์ในกลุ่มแรงงานต่างด้าวหลังปีใหม่นั้น ในปีนี้เรายังไม่มีการเปิดให้แรงงานต่างด้าวเดินทางกลับประเทศต้นทางเพื่อฉลองปีใหม่ในช่วงเทศกาล จึงลดความเสี่ยงการรับเชื้อจากภายนอกประเทศ หรือการติดเชื้อระหว่างเดินทางได้ส่วนหนึ่ง อีกทั้งมีการประชาสัมพันธ์ให้เฉลิมฉลองเทศกาลปีใหม่อย่างระมัดระวัง และเมื่อกลับเข้าทำงานให้ปฏิบัติตามมาตรการป้องกันและควบคุมโรคของกระทรวงสาธารณสุขอย่างเคร่งครัด”อธิบดีกรมการจัดหางานกล่าว
วันพฤหัสบดีที่ 21 เมษายน 2565
“เอนก” เปิดนิทรรศการ “วิถีศรัทธาอีสาน: มรดกวัฒนธรรมจากอดีตสู่ปัจจุบัน” ภายใต้โครงการการบริหารจัดการพิพิธภัณฑ์แห่งชาติ
“เอนก” เปิดนิทรรศการ “วิถีศรัทธาอีสาน: มรดกวัฒนธรรมจากอดีตสู่ปัจจุบัน” ภายใต้โครงการการบริหารจัดการพิพิธภัณฑ์แห่งชาติ
(22 มีนาคม 2565) เวลา 16.00 -18.30 น. ณ พุทธศิลป์สถาน ริมบึงสีฐานมหาวิทยาลัยขอนแก่น โดย สถาบันพิพิธภัณฑ์ศิลปกรรมแห่งชาติ (ธัชชา) ร่วมกับฝ่ายศิลปวัฒนธรรมและเศรษฐกิจสร้างสรรค์ และศูนย์ศิลปวัฒนธรรม มหาวิทยาลัยขอนแก่น จัดนิทรรศการวิถีศรัทธาอีสานมรดกวัฒนธรรมจากอดีตสู่ปัจจุบัน ระหว่างวันที่ 22-27 มีนาคม 2565 โดยได้รับเกียรติจาก ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีเปิด พร้อมด้วย รศ.นพ.ชาญชัย พานทองวิริยะกุลอธิการบดี ม.ขอนแก่น กล่าวต้อนรับ และ รศ.ดร.นิยม วงศ์พงษ์คำ รองอธิการบดีฝ่ายศิลปวัฒนธรรมและเศรษฐกิจสร้างสรรค์ ม.ขอนแก่น ร่วมให้การต้อนรับ
มีกิจกรรมเสวนาในหัวข้อ “ความเชื่อท้องถิ่น: การอนุรักษ์และเศรษฐกิจสร้างสรรค์” โดยวิทยากรผู้เชี่ยวชาญทั้งในประเทศและต่างประเทศ
1. “แนวทางการอนุรักษ์งานประติมากรรมพื้นบ้านในพิพิธภัณฑ์” โดย คุณเดเร็ก พูลเลน ที่ปรึกษาอิสระด้านการอนุรักษ์ประติมากรรม อดีตหัวหน้าแผนกการอนุรักษ์ประติมากรรม ประจำพิพิธภัณฑ์เททแกลเลอร์รี่ กรุงลอนดอน สหราชอาณาจักร
2. “ความสัมพันธ์และความเกี่ยวข้องระหว่างพิพิธภัณฑ์กับอุตสาหกรรมสร้างสรรค์สมัยใหม่” โดย คุณแฮร์เรียต วอลเลส ผู้ก่อตั้งบริษัทวอลเลส-ซีเวลล์ บริษัทออกแบบและผลิตผ้าทอ กรุงลอนดอน สหราชอาณาจักร
3. “การปฏิบัติการภัณฑารักษ์และการอนุรักษ์วัตถุที่เป็นมรดกแห่งชาติ” โดย คุณอเล็กซานดรา บอชส์ ภัณฑารักษ์มรดกแห่งชาติฝรั่งเศส
4. “แพลตฟอร์มดิจิทัลและฐานข้อมูลเพื่อการอนุรักษ์มรดกวัฒนธรรมในพิพิธภัณฑ์” โดย รศ.ดร. ทรงพันธ์ เจิมประยงค์ หัวหน้าภาควิชาบรรณารักษศาสตร์ คณะอักษรศาสตร์ จุฬาลงกรณ์มหาวิทยาลัย
5. “ศิลปะพื้นบ้าน การออกแบบ และเศรษฐกิจสร้างสรรค์” โดย คุณโอลิเวอร์ หลิน รองประธานสถาบันวิจัยการออกแบบไต้หวัน
6. “จากคุณค่าสู่การสร้างมูลค่าทางเศรษฐกิจ โดยใช้ภูมิปัญญาพระไม้อีสาน” โดย รศ.ดร.นิยม วงศ์พงษ์คำ รองอธิการบดีฝ่ายศิลปวัฒนธรรมและเศรษฐกิจสร้างสรรค์ มหาวิทยาลัยขอนแก่น
วันเสาร์ที่ 18 มิถุนายน 2565
โฆษกรัฐบาลเผยแม้ ศบค. ผ่อนคลายมาตรการ "นายกฯ" ยังขอให้ประชาชนปฏิบัติตามมาตรการ 2U อย่างแข็งขัน เพื่อร่วมเปลี่ยนผ่านประเทศไทยสู่ระยะ Post-pandemic
โฆษกรัฐบาลเผยแม้ ศบค. ผ่อนคลายมาตรการ "นายกฯ" ยังขอให้ประชาชนปฏิบัติตามมาตรการ 2U อย่างแข็งขัน เพื่อร่วมเปลี่ยนผ่านประเทศไทยสู่ระยะ Post-pandemic วันนี้  พบผู้ติดเชื้อโควิด-19 รายใหม่ 2,272 ราย
วันนี้(18มิ.ย.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมย้ำแม้คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)ได้ผ่อนคลายมาตรการต่างๆเพื่อให้มีการประกอบกิจการกิจกรรมการผ่อนคลายมากขึ้นทั้งการปรับเป็นพื้นที่สีเขียวทั้งหมดทั่วประเทศผ่อนคลายมาตรการสังคมชุมชนและองค์กรเปลี่ยนเพื่อร่วมเปลี่ยนผ่านประเทศไทยสู่ระยะPost-pandemic ต่อไป อย่างไรก็ตามนายกรัฐมนตรียังต้องขอความร่วมมือประชาชนให้ยังคงยึดปฏิบัติตามมาตรด้านสาธารณสุขมาตรการ2U อย่างแข็งขันได้แก่ การป้องกันการติดเชื้อแบบครอบจักรวาล(Universal Prevention)ซึ่งเป็นการป้องกันตนเองขั้นสูงสุดตลอดเวลาของทุกคนและเร่งรัดฉีดวัคซีนเข็มกระตุ้น(Universal Vaccination)โดยเฉพาะในกลุ่ม608เพื่อลดอาการรุนแรงและเสียชีวิต
สำหรับสถานการณ์การแพร่ระบาดของโควิด-19วันนี้(18มิถุนายน2565) พบผู้ติดเชื้อโควิด-19รายใหม่ผู้ป่วยใหม่จำนวน2,272รายจำแนกเป็นผู้ป่วยในประเทศ2,266รายและผู้ป่วยมาจากต่างประเทศ6รายรวมผู้ป่วยสะสม2,273,717ราย(ตั้งแต่1มกราคม2565) ขณะที่หายป่วยกลับบ้าน1,964รายรวมหายป่วยสะสม2,276,898ราย(ตั้งแต่1มกราคม2565)โดยมีผู้ป่วยกำลังรักษา21,315รายและเสียชีวิต23รายรวมเสียชีวิตสะสม8,747ราย(ตั้งแต่1มกราคม2565)ทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล593ราย
ขณะที่ภาพรวมการฉีดวัคซีนโควิด-19สรุปจำนวนผู้ที่ได้รับได้รับวัคซีนสะสมตั้งแต่(28ก.พ. 2564 - 16มิ.ย. 2565)รวม138,915,561โดสใน77จังหวัดจำนวนผู้ได้รับวัคซีนเข็มที่1สะสม 56,885,533รายจำนวนผู้ได้รับวัคซีนเข็มที่2สะสม52,969,670รายและจำนวนผู้ได้รับวัคซีนเข็มที่3สะสม29,060,358ราย
----------------
วันเสาร์ที่ 13 สิงหาคม 2565
นายกฯหนุนวิสาหกิจสตรีขับเคลื่อนเศรษฐกิจชุมชน ชื่นชมกลุ่มวัยรุ่น ”บาราโหม” ปัตตานี ใช้Soft power สร้างรายได้กระจายสู่ท้องถิ่น
นายกฯหนุนวิสาหกิจสตรีขับเคลื่อนเศรษฐกิจชุมชน ชื่นชมกลุ่มวัยรุ่น ”บาราโหม” ปัตตานี ใช้Soft power สร้างรายได้กระจายสู่ท้องถิ่น
วันนี้ (13 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี และกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยถึงความคืบหน้าการผลักดันนโยบายนายกรัฐมนตรี พลเอก ประยุทธ์ จันทร์โอชา ที่มุ่งส่งเสริมบทบาทสตรีในการขับเคลื่อนเศรษฐกิจชุมชน เพิ่มรายได้ครัวเรือน และพัฒนาพื้นที่จังหวัดชายแดนใต้อย่างยั่งยืน ซึ่งจากการลงพื้นที่ติดตามการขับเคลื่อนวิสาหกิจชุมชนหลายแห่ง เห็นได้อย่างชัดเจนว่าผู้หญิงคือกำลังหลัก และมีศักยภาพเป็นผู้ประกอบการได้อย่างทัดเทียมผู้ชาย โดยภาครัฐพร้อมให้การสนับสนุนเพื่อต่อยอดการดำเนินกิจการให้ประสบความสำเร็จยิ่งๆขึ้น
นางสาวรัชดา ได้กล่าวถึง การเยี่ยมเยียนกลุ่มวิสาหกิจชุมชนบาราโหม พลาซ่า ตำบลบาราโหม อำเภอเมือง จังหวัดปัตตานี เมื่อเร็วๆนี้ และได้บอกกล่าวถึงความห่วงใยของนายกรัฐมนตรีที่มีต่อประชาชนด้วย ซึ่งวิสาหกิจชุมชนแห่งนี้ ถือเป็นอีกหนึ่งตัวอย่างของความสำเร็จในการขับเคลื่อนเศรษฐกิจชุมชนด้วยพลังผู้หญิงคนรุ่นใหม่ เป็นวิสาหกิจชุมชนที่ครบวงจรและใช้ศักยภาพพื้นที่อย่างเต็มที่ ครอบคลุมการท่องเที่ยวเชิงประวัติศาสตร์อันเก่าแก่หลายร้อยปี สมัยเจ้าเมืองปัตตานีพระองค์แรกที่นับถือศาสนาอิสลาม และสถาปนาเมืองปัตตานีเป็น “นครปาตานีดารุสลาม” ศึกษาวิถีชาวพุทธ-มุสลิม ที่อยู่ร่วมกันมาอย่างยาวนาน มีการท่องเที่ยวธรรมชาติ นั่งเรือชมป่าโกงกางและดูวิถีชีวิตชาวประมงพื้นบ้าน มีร้านอาหารรสชาติท้องถิ่นดั้งเดิม คนทำงานในร้านรายได้ดี จากที่เคยไปทำงานร้านต้มยำกุ้งฝั่งมาเลเซีย ขณะนี้มีความสุขมากและไม่คิดจะกลับไปอีกแล้ว มากไปกว่านั้น ที่นี่ยังมีร้านขายสินค้าผ้าบาติกและของที่ระลึกที่มีอัตลักษณ์บาราโหม โดยรายได้จากการขายอาหารและสินค้าทุกชิ้น จะจัดสรรเพื่อการกุศลช่วยเหลือเด็กกำพร้าในพื้นที่ และก่อนกลับ กลุ่มสตรียังได้ฝากเสื้อเชิ้ตผ้าบาติกตัดเย็บสวยงาม ย้อมสีด้วยกาบมะพร้าวเพื่อมอบให้นายกรัฐมนตรีด้วย
“ท่านนายกฯ ชมว่าเสื้อสวย ตัดได้พอดีตัว มีเอกลักษณ์ ลวดลายเชื่อมโยงกับประวัติศาสตร์ ท่านยังฝากชื่นชมในความสามารถของกลุ่มสตรีคนรุ่นใหม่ ที่รวมตัวกันเข้มแข็งตั้งเป็นวิสาหกิจชุมชน มีการใช้Soft power ของท้องถิ่นเป็นจุดขายในการสร้างรายได้แก่พื้นที่ ส่งเสริมเศรษฐกิจชุมชนได้อย่างมาก ทั้งนี้รัฐบาลเชื่อมั่นในพลังสตรีในการสร้างเศรษฐกิจ ประเทศไทยของเรามีตัวอย่างมากมายที่แสดงให้เห็นถึงศักยภาพผู้หญิงในการเป็นผู้ประกอบการขนาดต่างๆ มีกรณีศึกษาที่สร้างแรงบันดาลใจในการทำธุรกิจ ซึ่งขณะนี้ รัฐบาลโดยกระทรวงการพัฒนาสังคมและความมั่นคงของมนุษย์ ได้กำหนดแนวทางส่งเสริมผู้ประกอบการ/วิสาหกิจชุมชนสตรี สตรีพิการและสตรีที่อยู่ในสถานะเปราะบาง ในทุกภูมิภาค ทั้งด้านการเสริมความรู้และทักษะการเป็นผู้ประกอบการ การเงิน แหล่งลงทุน การเข้าถึงตลาด เป็นต้น พลังของสตรีจะช่วยลดช่องว่างทางสังคมและเศรษฐกิจ สร้างการพัฒนาได้อย่างยั่งยืน” นางสาวรัชดา กล่าว
วันจันทร์ที่ 14 กุมภาพันธ์ 2565
ขอเชิญติดตามชมภาพบรรยากาศ !!Live สด ผ่านทาง Facebook Fan Page กระทรวงอุตสาหกรรม : https://www.facebook.com/industryprmoi
งาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม"
ขอเชิญติดตามชมภาพบรรยากาศ !!Live สด ผ่านทาง Facebook Fan Page กระทรวงอุตสาหกรรม : https://www.facebook.com/industryprmoi
งาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
วันจันทร์ที่ 14 กุมภาพันธ์ 2565
เวลา 10.00 น. - 12.00 น.
ณ ห้องโถง ชั้น 1 อาคารสำนักปลัดกระทรงอุตสาหกรรม
วันอังคารที่ 12 ตุลาคม 2564
ก.แรงงาน แจงสิทธิของลูกจ้างรับเหมาค่าแรงต้องได้รับสิทธิประโยชน์และสวัสดิการที่เป็นธรรมโดยไม่เลือกปฏิบัติ
กระทรวงแรงงาน ย้ำข้อกฎหมาย แนวปฏิบัติ ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติมให้ผู้ประกอบกิจการดำเนินการให้ลูกจ้างรับเหมาค่าแรงที่ทำงานลักษณะเดียวกันกับลูกจ้างตามสัญญาจ้างโดยตรง ได้รับสิทธิประโยชน์และสวัสดิการที่เป็นธรรมโดยไม่เล
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า การคุ้มครองดูแลสิทธิประโยชน์และสวัสดิการของลูกจ้างรับเหมาค่าแรง เป็นเรื่องที่ พลเอก ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีความห่วงใยลูกจ้างกลุ่มนี้ และเน้นย้ำให้ความสำคัญกับพี่น้องผู้ใช้แรงงานให้ได้รับสิทธิประโยชน์ตามกฎหมายคุ้มครองแรงงานอย่างถูกต้องและเป็นธรรม กระทรวงแรงงานจึงได้มอบหมายให้กรมสวัสดิการและคุ้มครองแรงงาน ชี้แจงสิทธิของลูกจ้างรับเหมาค่าแรงและการบังคับใช้กฎหมายอย่างเคร่งครัด โดยสร้างความเข้าใจถึงข้อกฎหมาย แนวปฏิบัติ และเอกสารที่เกี่ยวข้อง ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติมมาตรา 11/1 ที่ผู้ประกอบกิจการต้องรับผิดชอบและดำเนินการให้ลูกจ้างรับเหมาค่าแรงที่ทำงานในลักษณะเดียวกันกับลูกจ้างตามสัญญาจ้างโดยตรง ต้องได้รับสิทธิประโยชน์และสวัสดิการเท่าเทียมกันอย่างเป็นธรรม โดยไม่เลือกปฏิบัติ หากนายจ้างฝ่าฝืนต้องระวางโทษปรับไม่เกินหนึ่งแสนบาท
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวถึงข้อกฎหมายนี้ว่า ในกรณีที่ผู้ประกอบกิจการมอบหมายให้บุคคลหนึ่งบุคคลใดเป็นผู้จัดหาคนมาทำงานอันมิใช่การประกอบธุรกิจจัดหางาน โดยการทำงานนั้นเป็นส่วนหนึ่งส่วนใดในกระบวนการผลิตหรือธุรกิจในความรับผิดชอบของ ผู้ประกอบกิจการ และโดยบุคคลนั้นจะเป็นผู้ควบคุมดูแลการทำงานหรือรับผิดชอบในการจ่ายค่าจ้างให้แก่คนที่มาทำงานนั้นหรือไม่ก็ตาม ให้ถือว่าผู้ประกอบกิจการเป็นนายจ้างของคนที่มาทำงานดังกล่าว มาตรา 144/1 ผู้ประกอบกิจการผู้ใดไม่ปฏิบัติตามมาตรา 11/1 ต้องระวางโทษปรับไม่เกินหนึ่งแสนบาท ทั้งนี้ ได้สั่งการให้พนักงานตรวจแรงงานบังคับใช้กฎหมายอย่างเคร่งครัด หากผู้ประกอบกิจการมีข้อสงสัยสามารถสอบถามได้ที่สำนักงานสวัสดิการและคุ้มครองแรงงานจังหวัดทุกจังหวัดหรือสำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรศัพท์สายด่วน 1546 หรือ 1506 กด 3
วันศุกร์ที่ 9 กรกฎาคม 2564
กรมการขนส่งทางราง กระทรวงคมนาคม ออกมาตรการยกเว้นค่าธรรมเนียม สำหรับการเลื่อนหรือยกเลิกบัตรโดยสาร
เพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (COVID-19)
สถานการณ์การแพร่ระบาดของเชื้อไวรัสโคโรนา 2019 (COVID-19) ที่กระจายไปทั่วเป็นวงกว้าง และพบผู้ติดเชื้อเพิ่มขึ้นทุกวันเป็นจำนวนมาก ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) จึงได้ออกข้อกำหนดออกตามความในมาตรา 9แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25) ข้อ 7 (2) ให้ประชาชนทั่วไปเดินทางข้ามเขตจังหวัดเท่าที่จำเป็น และมติคณะรัฐมนตรี เมื่อวันที่29 มิถุนายน 2564 ได้เห็นชอบให้ยกเลิกวันหยุดราชการเพิ่มเป็นกรณีพิเศษในวันอังคารที่27 กรกฎาคม 2564
โดยให้กระทรวงคมนาคม กระทรวงการท่องเที่ยวและกีฬา และหน่วยงานที่เกี่ยวข้องพิจารณากำหนดแนวทาง/มาตรการช่วยเหลือประชาชนที่อาจได้รับผลกระทบจากการยกเลิกวันหยุดราชการดังกล่าว เช่น การยกเว้นค่าธรรมเนียมสำหรับการเลื่อนหรือยกเลิกบัตรโดยสารและที่พัก เป็นต้น
เพื่อให้เป็นไปตามข้อกำหนดและมติคณะรัฐมนตรีดังกล่าว กรมการขนส่งทางราง (ขร.) กระทรวงคมนาคม ในฐานะหน่วยงานกำกับ ดูแล ระบบขนส่งทางราง จึงได้ออกประกาศให้ การรถไฟแห่งประเทศไทย (รฟท.) ที่เป็นผู้ให้บริการรถไฟระหว่างเมือง พิจารณายกเว้นค่าธรรมเนียมเป็นกรณีพิเศษ สำหรับผู้โดยสารที่ขอยกเลิกการเดินทางหรือขอเลื่อนกำหนดการเดินทาง ตั้งแต่เดือนกรกฎาคม 2564 เป็นต้นไป
เพื่อเป็นการให้ความช่วยเหลือแก่ประชาชนที่ได้รับผลกระทบในช่วงสถานการณ์การแพร่ระบาดของโรคที่เดินทางข้ามเขตจังหวัดเท่าที่จำเป็น รวมถึงเน้นย้ำให้หน่วยงานที่ให้บริการขนส่งทางรางทุกระบบเพิ่มความเข้มงวดสูงสุดในการตรวจคัดกรองการเดินทางของผู้โดยสารและปฏิบัติตามมาตรการควบคุมและป้องกันการแพร่ระบาดของโรคอย่างเคร่งครัด เพื่อร่วมจำกัดและลดการแพร่ระบาดของเชื้อไวรัส COVID-19 ต่อไป
วันพฤหัสบดีที่ 4 สิงหาคม 2565
ธ.ก.ส. เตือนอย่าหลงเชื่อผู้แอบอ้างปล่อยสินเชื่อบนสื่อสังคมออนไลน์
ธ.ก.ส. เตือน! เกษตรกรลูกค้าและประชาชนทั่วไป ระวังการแอบอ้างโดยใช้โลโก้หรือสัญลักษณ์ ธ.ก.ส. ไปโฆษณาปล่อยสินเชื่อบนสื่อสังคมออนไลน์ ย้ำ! ธ.ก.ส.ไม่มีนโยบายให้บริการสินเชื่อดังกล่าวผ่าน LINE Account และเพจ Facebook
ธ.ก.ส. เตือน ! เกษตรกรลูกค้าและประชาชนทั่วไป ระวังการแอบอ้างโดยใช้โลโก้หรือสัญลักษณ์ ธ.ก.ส. ไปโฆษณาปล่อยสินเชื่อบนสื่อสังคมออนไลน์ เช่น สินเชื่อสู้ไปด้วยกัน ธ.ก.ส. และเพจ Facebook: ธกส เพื่อนแท้ของทุกการลงทุน ย้ำ! ธ.ก.ส.ไม่มีนโยบายให้บริการสินเชื่อดังกล่าวผ่าน LINE Account และเพจ Facebook ชี้พร้อมเอาผิดทางกฏหมายกับผู้แอบอ้างและใช้โลโก้ ธ.ก.ส. ไปหลอกลวงหาประโยชน์
นายยุวพล วัตถุ ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ด้วยขณะนี้มีกลุ่มผู้ไม่หวังดีใช้ช่องทาง LINE Account ชื่อ “TheoneonlineBAAC” และเพจ Facebook: ธกส เพื่อนแท้ของทุกการลงทุน แอบอ้างว่าพร้อมให้บริการสินเชื่อสู้ไปด้วยกัน ธ.ก.ส. โดยอนุมัติไว ไม่ต้องใช้คนค้ำ ผ่อนนาน 24 เดือน เพียงแค่มีบัตรประชาชนใบเดียว ไม่ตรวจเครดิตบูโร และเป็นเงินกู้ถูกกฎหมาย วงเงินสูงสุด 500,000 บาท ดอกเบี้ย 0.833% ลดต้นลดดอก รู้ผลภายใน 20 นาที โดยให้ผู้ที่สนใจกรอกข้อมูลส่วนตัวส่งไปใน LINE และให้ทำสัญญากู้ยืมเงินผ่านทางออนไลน์ นั้น
ธ.ก.ส. ขอแจ้งว่า ธ.ก.ส.ไม่มีส่วนเกี่ยวข้องกับเพจปล่อยสินเชื่อออนไลน์ดังกล่าว อีกทั้ง ธ.ก.ส.ไม่มีนโยบายในการปล่อยสินเชื่อบนเพจ LINE Account และเพจ Facebook แต่อย่างใด ดังนั้น สื่อข้อมูลที่ปรากฏจึงเป็นวิธีการที่มิจฉาชีพแอบอ้าง โดยนำโลโก้หรือสัญลักษณ์ ธ.ก.ส. มาใช้เพื่อสร้างความเข้าใจผิด จึงขอให้เกษตรกรลูกค้าและประชาชนทั่วไปอย่าหลงเชื่อบุคคลและบัญชีดังกล่าว หรือเข้าร่วมเด็ดขาด ทั้งนี้ ธ.ก.ส. จะดำเนินการเอาผิดทางกฏหมายกับผู้ที่แอบอ้างดังกล่าวต่อไป
นายยุวพล กล่าวอีกว่า ธ.ก.ส. มีบริการสินเชื่อที่หลากหลาย ที่พร้อมตอบความต้องการของลูกค้า เช่น สินเชื่อนวัตกรรมดีมีเงินทุน สินเชื่อสานฝันสร้างอาชีพ ซึ่งมีเงื่อนไขและอัตราดอกเบี้ยที่ผ่อนปรน เพื่อสนับสนุนคนรุ่นใหม่ในการลงทุนสร้างอาชีพและรายได้ นอกจากนี้ยังมีสินเชื่อฉุกเฉินเพื่อช่วยเหลือผู้ได้รับผลกระทบจากภัย COVID – 19 ที่มุ่งเสริมสภาพคล่องและป้องกันการก่อหนี้นอกระบบให้กับเกษตรกรรายย่อยและลูกจ้างภาคการเกษตร รายละไม่เกิน 10,000 บาท โดยไม่ต้องใช้หลักประกัน อัตราดอกเบี้ยคงที่ร้อยละ 0.35 ต่อเดือน ชำระคืนภายใน 3 ปี ปลอดชำระต้นเงินและดอกเบี้ยในช่วง 6 เดือนแรก วงเงินรวม 10,000 ล้านบาท โดยผู้ที่สนใจสามารถแจ้งความประสงค์ผ่าน LINE Official: BAAC Family ได้ตั้งแต่บัดนี้ถึง 30 กันยายน 65 ซึ่งหากถูกต้องตามหลักเกณฑ์จะมีการนัดหมายทำสัญญาที่ ธ.ก.ส. ต่อไป ทั้งนี้ ผู้ที่สนใจ สามารถสอบถามรายละเอียดที่ ธ.ก.ส. ทุกสาขาทั่วประเทศ หรือติดต่อ Call Center 02 555 0555 ได้ตลอด 24 ชั่วโมง
วันอังคารที่ 29 มิถุนายน 2564
ดีอีเอส ทดสอบระบบ e-saraban ส่งเอกสารข้ามหน่วยงาน เริ่ม 29 ก.ค. 2564
ดีอีเอส ทดสอบระบบ e-saraban ส่งเอกสารข้ามหน่วยงาน เริ่ม 29 ก.ค. 2564
เมื่อวันที่29มิถุนายน2564นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมเป็นประธานการประชุมคณะทำงานe-officeผ่านระบบVideo Conferenceณห้องประชุมMDES 2ชั้น9กระทรวงดิจิทัลเพื่อเศรษฐกิจและสังคมโดยที่ประชุมรับทราบความคืบหน้าการเชื่อมต่อของสป.ดศ.สดช. DEPAและETDAซึ่งเป็นหน่วยงานที่มีระบบe-sarabanอยู่แล้วได้หารือในประเด็นเรื่องการส่งเอกสารอิเล็กทรอนิกส์ระหว่างหน่วยงานเพื่อให้รองรับการประกาศกับสำนักนายกรัฐมนตรีว่าด้วยเรื่องสารบรรณ(พ.ค. 2564)ที่เปิดทางเลือกให้หน่วยงานสามารถส่งเอกสารอิเล็กทรอนิกส์ผ่านระบบอีเมลของหน่วยงานทั้งสามหน่วยงานรวมถึงETDAอยู่ในระหว่างดำเนินการปรับระบบเพื่อให้รองรับประกาศดังกล่าวโดยจะทดสอบการส่งเอกสารข้ามหน่วยงานในวันที่29ก.ค. 2564นอกจากนี้ที่ประชุมได้รับทราบผลการทดสอบระบบสารบรรณของสำนักงานสถิติแห่งชาติและการหารือรายละเอียดวิธีการการติดตั้งระบบe-SarabanกับNT
***********